tomron87/hebrew-wikipedia-sentences-corpus huggingface dataset:
"הערות על השימוש בצורות תקטלון/יקטלון במקרא בעקבות מחקר חדש", אשל באר שבע ה (1997), עמ' 27–36.
"הגלוסות במכתבים האכדיים מאוגרית",שנתון למקרא ולחקר המזרח הקדום יא, 1997, עמ' 197–221
דניאל סובשיץ' (בקרואטית: Danijel Subašić; נולד ב-27 באוקטובר 1984 בזאדאר, יוגוסלביה) הוא כדורגלן עבר קרואטי ששיחק בעמדת השוער.
שיחק בנבחרת קרואטיה וערך במדיה 44 הופעות בינלאומיות.
סובשיץ' החל את הקריירה המקצועית שלו בקבוצת זאדאר, מעיר הולדתו, בעונת .
בעקבות ירידת זאדאר מהליגה הראשונה בקרואטיה, עזבו שחקנים רבים את הקבוצה, ביניהם שוערי הקבוצה.
עקב כך הפך סובשיץ' לשוער הראשון של הקבוצה.
בקיץ 2008 הושאל סובשיץ' להיידוק ספליט ובאופן מיידי הפך לשוער הראשון של הקבוצה, כאשר הופיע בכל משחקי הליגה של הקבוצה במחצית הראשונה של עונת .
במהלך פגרת החורף, הוחלט במועדון להמיר את ההשאלה להעברה, וסובשיץ' נרכש על ידי המועדון.
בהמשך העונה המשיך סובשיץ' לאייש את עמדת השוער בהיידוק באופן קבוע.
בעונת , עונתו השנייה של סובשיץ' בהיידוק, הופיע ב-28 משחקי ליגה ושתי הופעות במוקדמות הליגה האירופית, ובנוסף סייע לקבוצתו לזכות בגביע הקרואטי.
בעונת שיחק ב-20 משחקי ליגה.
בתחילת חודש נובמבר נפצע בברכו, פציעה שהשביתה אותו למשך חודשיים.
בנוסף, באותה עונה העפילה היידוק לליגה האירופית, בה שיחק השוער בכל משחקי הקבוצה, מלבד אלו שבזמן קיומם היה פצוע.
בחודש ינואר 2012 הצטרף סובשיץ' למונקו מליגת המשנה הצרפתית.
עד סיום עונת הופיע ב-17 משחקי ליגה, אשר ב-5 מתוכם שמר על רשת נקייה.
את שערו היחיד בקריירה כבש בבעיטה חופשית, שער ניצחון מול בולון במשחק שהסתיים ב-1:2 למונקו.
בעונה שלאחר מכן היווה סובשיץ' חלק חשוב בעלייה של מונקו לליגת העל הצרפתית מהמקום הראשון בליגת המשנה, כאשר החמיץ שלושה משחקי ליגה בלבד.
ב-10 באוגוסט 2013 ערך סובשיץ' את הופעתו הראשונה בליגת העל הצרפתית, בניצחון החוץ של מונקו 0-2 את בורדו.
בעונת שמר סובשיץ' על רשת נקייה ב-6 משחקי ליגה, מתוך 35. באותה עונה הופיע סובשיץ' בליגה בלבד, כאשר השוער הארגנטינאי סרחיו רומרו שיחק בשאר המסגרות.
ב-22 בספטמבר 2021 חזר סובשיץ להיידוק ספליט, שנה לאחר ששוחרר ממונקו ונותר ללא קבוצה.
במאי 2023 הודיע על פרישה ממשחק.
סובשיץ' ערך את הופעת הבכורה שלו בנבחרת קרואטיה עד גיל 21 ב-1 במרץ 2006, במשחק ידידות נגד דנמרק.
בסך הכל לזכותו 6 הופעות בנבחרת הצעירה של קרואטיה, כולל 2 במוקדמות אליפות אירופה עד גיל 21 - 2007.
בשנת 2009 זומן סובשיץ' לראשונה לנבחרת קרואטיה הבוגרת.
ב-14 בנובמבר 2009 ערך את הופעת הבכורה שלו בנבחרת הלאומית במשחק ידידות נגד , בו שמר על רשת נקייה וקרואטיה ניצחה 0-5. במאי 2010 הופיע ב-2 משחקי נבחרת נוספים, נגד ו, אשר גם בהם לא ספג.
בשנת 2018 היה שותף להעפלתה הסנסציונית של נבחרת קרואטיה עד לגמר המונדיאל, בו הפסידה בתוצאה 4-2 ל.
לאחר המונדיאל פרש מהנבחרת בה סך הכול היו לו 44 הופעות.
אליפות הליגה השנייה בצרפת –
דניאל סבג (נולד ב-27 בדצמבר 1980) הוא שחקן טלוויזיה ותיאטרון ישראלי.
סבג נולד וגדל בקיבוץ עברון, הסמוך לנהריה, בגיל 13 היגר עם משפחתו למרוקו וחזר לישראל כעבור 5 שנים.
הופעתו הטלוויזיונית הראשונה הייתה בשנת 2010, כאשר לוהק לגלם את דמותו של גדעון בסדרת הדרמה "חיים אחרים".
בשנת 2011 שיחק בסרט הקצר "פול", לצדם של דרור קרן, אורי אברהמי, יואב הייט ועוד.
שיחק גם בסרט הקצר "חיה עם קסדה" בבימויו של יונה רוזנקיאר.
ב-2012 שיחק בתפקיד אורח בסדרת הדרמה "קטמנדו".
בשנים 2014–2015 גילם במשך שתי עונות את אבישי זגורי, בסדרת הדרמה "זגורי אימפריה".
ב-2014 לוהק לשחק בסדרת הנעורים "כוכב הצפון".
בשנת 2008 שיחק במחזות "בתולים" (צוותא), "בגדי המלך החדשים" ו"כיתת יורים".
בשנת 2009 שיחק במחזות "מחסן השטוזים של דתיה", "מישהו ימות בסוף", שהוצג בתיאטרון הבימה, ו"החברים של ננה", שהוצג בתיאטרון תמונע.
ב-2010 שיחק בתיאטרון אורנה פורת לילדים ולנוער במחזה "לשמור על הכדור", ובהמשך שיחק במחזות "שלג ויער" בתיאטרון דימונה ו"25", זוכה פסטיבל עכו שהוצג בתיאטרון הבימה.
בשנת 2011 שיחק ב"הבימה" במחזות "אם יש גן עדן", "מלכת היופי של לינן" ו"איש עומד מאחורי אישה יושבת".
החל משנת 2014 הוא משחק בתיאטרון הבימה במחזות "אבא גוריו", "הקמצן", "יהוא" ו"עת דודים".
החל משנת 2016 הוא משחק במחזה "אשה בורחת מבשורה" בתיאטרון הקאמרי (בשיתוף עם הבימה).
החל משנת 2017 הוא משחק במחזה "פילומנה" בתיאטרון הבימה.
החל משנת 2019 הוא משחק בהצגה "הרובוטית" בתיאטרון הבימה, לצידה ובכיכובה של אשתו הגר טישמן, המגלמת את הרובוטית.
שיחק בהצגה "לא כוחות" של תיאטרון הקיבוץ בשנת 2025.
סבג השתתף בפרסומות ל"סלקום", "ספרינג" ו"בירה מכבי".
ב-2015 שיחק בתפקיד אורח בסדרה "רון" ב-Yes, בה גילם את אודי, חבר של רון.
ב-2020 שיחק בדרמה היומית "קיבוצניקים" ששודרה ב-HOT3. ב-2025 גילם את מושיקו בסדרת הנוער אל עצמי.
דניאל סיבוני (נולד ב-22 באוגוסט 1942) הוא פילוסוף ופסיכואנליטיקאי יהודי-צרפתי יליד מרוקו.
דניאל סיבוני נולד ב-1942 במרקש שבמרוקו, לאב שהיה רב, שוחט ומוהל.
שפת אמו היא ערבית מרוקאית ושפתו התרבותית היא עברית מקראית.
בגיל 5 החל ללמוד צרפתית.
בגיל 6 היגר אביו לצרפת עקב קשיי פרנסה, וסיבוני נותר במרקש עם אמו וחמשת אחיו.
בגיל 13 התאחדה המשפחה בפריז.
קיבל תואר דוקטור למתמטיקה מאוניברסיטת פריז.
בגיל 25 מונה לפרופסור למתמטיקה באוניברסיטת פריז.
במקביל לעבודתו כפרופסור למתמטיקה גילה עניין בפסיכואנליזה, ובגיל 32 נעשה פסיכואנליטיקאי באסכולת לאקאן, ומונה לפרופסור לאתנו-פסיכואנליזה באוניברסיטת פריז VII.
כיהן כפרופסור עד שנת 2000. בהמשך לכך גילה עניין גם בפילוסופיה, ובשנת 1985 הוענק לו תואר דוקטור לפילוסופיה מטעם אוניברסיטת פריז I.
פרסם עשרות ספרים בפסיכואנליזה ובפילוסופיה.
הוא מרבה לפרסם בעיתונות מאמרי דעה בנושאים שעל סדר היום, ומתראיין לעיתים קרובות בטלוויזיה הצרפתית.
סיבוני נשוי ואב לארבעה ילדים.
דניאל סמוכין (נולד ב-12 במרץ 1998) הוא מחליק אמנותי אמריקאי יליד ישראל.
הוא אלוף העולם לנוער בהחלקה אמנותית לגברים (דברצן 2016).
הוא אחד המחליקים הבודדים בעולם שקופץ פעמיים קפיצה של 4 סיבובים בתרגיל הקצר ו-3 קפיצות של 4 סיבובים בתרגיל החופשי ובסך הכל 5 קפיצות מרובעות בתחרות.
סמוכין נולד בתל אביב, בגיל 3 עבר עם הוריו לארצות הברית וחברו לשאר בני משפחה שם.
הוא גדל בסן דייגו, קליפורניה.
בגיל 5 החל להחליק על הקרח.
הוא מתאמן בהדרכת אביו, איגור סמוכין, ואמו, אירנה היא הכוריאוגרפית שלו.
הוריו עלו ארצה מרוסיה ב-1996. יש לו סב שמתגורר כיום ברוסיה, וסבתא שמתגוררת בישראל.
אחיו הגדול, סטניסלב, התמודד בהחלקה אמנותית וייצג גם את רוסיה וגם את ישראל.
באליפות אירופה בהחלקה אמנותית על הקרח שנערכה בסטוקהולם, שוודיה בינואר 2015 סיים סמוכין במקום עשירי בתחרות ליחידים בתוצאה של 209.93 נקודות (תרגיל קצר - 72.65 נקודות, תרגיל חופשי - 137.28 נקודות).
בספטמבר 2015 סיים במקום הראשון בסולט לייק סיטי קלאסיק, תחרות בינלאומית יוקרתית בארצות הברית בהחלקה אמנותית.
באליפות אירופה בהחלקה אמנותית על הקרח שנערכה בברטיסלאבה, סלובקיה בינואר 2016 סיים סמוכין במקום שביעי בתחרות ליחידים בתוצאה של 232.08 נקודות (תרגיל קצר - 82.73 נקודות, תרגיל חופשי - 149.35 נקודות).
באליפות העולם בהחלקה אמנותית לנוער שנערכה בדברצן, הונגריה במרץ 2016 זכה סמוכין במדליית זהב בתחרות האישית בתוצאה של 236.65 נקודות (תרגיל קצר - 71.27 נקודות, תרגיל חופשי - 165.38 נקודות), לפני ניקולס נדיאו מקנדה עם 224.76 נקודות וטומקי היוואטישי מארצות הברית עם 222.57 נקודות.
בשנת 2018 השתתף לראשונה במשחקי החורף האולימפיים באולימפיאדת פיונגצ'אנג.
סמוכין סיים במקום השלושה עשר בתחרות ליחידים בתוצאה של 251.44 נקודות (תרגיל קצר - 80.69 נקודות, תרגיל חופשי - 170.75 נקודות).
דניאל סטירס הוא כדורגלן אמריקאי-יהודי המשחק ביוסטון דינמו בעמדת הבלם.
סטירס נולד בברבנק, קליפורניה שבארצות הברית למשפחה יהודית.
בצעירותו שיחק בנבחרת הכדורגל של תיכון קלאבאסאס בו למד והשתתף שלוש פעמים עם נבחרת ארצות הברית במשחקי המכביה.
בשנת הצטרף לקבוצת הכדורגל של מכללת סן דייגו סטייט אצטקס בה שיחק 3 שנים.
בדראפט נבחר במקום ה-28 על ידי צ'יבאס ארצות הברית אך בסופו של דבר לא הצטרף לקבוצה.
ב-23 ביוני 2012 הצטרף לסיאטל סאונדרס.
כעבור חצי שנה הצטרף לוילמינגטון האמרהדס בה היה מלך שערי הקבוצה עם 7 שערים על אף היותו בלם ובסיום העונה נבחר לשחקן העונה בליגת העל של צפון אמריקה.
בתום העונה הצטרף לקבוצת המילואים של לוס אנג'לס גלאקסי בה שיחק שתי עונות.
בעונת הצטרף לקבוצה הבכירה של המועדון ב-MLS.
הרב דניאל דב-בער'ל הכהן סטבסקי (נולד ב-13 במאי 1959) הוא רב ומורה של קהילה בחסידות ביאלא בבית שמש, מקובל וראש עמותת בית הבעל שם טוב.
דניאל סטבסקי נולד לרפאל סטבסקי בשנת 1959 וגדל במונטווידאו שבאורוגוואי.
אחיו הצעיר אהרון-פרץ היה שליח חב"ד בארגנטינה, ונפטר בגיל 50.
גדל בבית מסורתי ולמד בבית הספר יבנה.
בילדותו פגש את הרב הלל פרלמן שנטען שהיה "מר שושני", ולמד ממנו תורה..
לאחר עלייתו לארץ התגורר בשכונות תלפיות ופסגת זאב שבירושלים.
לפני חזרתו בתשובה היה פעיל כמשורר.
ב-1981, בעת שלמד בחוג לספרות עברית של האוניברסיטה העברית, הפיק יחד עם חבריו ללימודים מואיז בן הראש ובנימין שבילי את כתב העת "מראות".
ב-1984, פרסם את "שער החזיונות וחורבנא - קינת קץ" תחת השם דניאל בן רפאל סטבסקי ב"מראות".
בסוף שנת 1985 פרסם את הספר "סדר עקידת אבן הדממה".
בראיון לעיתון העולם הזה, בשנת 1986, סיפר שחזיונות שחווה היו המניע ליצירתו השירית.
באותו ראיון אמר שהספר "סדר עקידת אבן הדממה" זכה בפרס לשירה מיסטית בתחרות שנערכה על ידי הוותיקן ואונסקו בפריז, וכן שבשנת 1984 זכה בפרס אקו"ם על "ספר מצלע הרקיע", אך אקו"ם סירבו לפרסם את זכייתו בפרס.
כן הוציא כתב עת בשם "מראות".
בראיון בשנת 2022 אמר שהיה זה ספרו "שירת הכהנים", המכיל קטעי פרוזה ושירה, שזכה בפרס אקו"ם, ואילו "ספר מצלע הרקיע" זכה בתחרות אונסקו.
כמו כן אמר שבעקבות לחץ ממשרד החוץ נמנע מלספר על דבר הזכייה, אף לא להוריו.
בשנותיו הראשונות בישראל, שירת הרב סטבסקי במסלול לילידי חו"ל בהנדסה קרבית, והוסמך לרבנות ולדיינות.
בשנת 2008 ייסד עמותה להפצת תורת הבעל שם טוב בשם "בית הבעל שם טוב", במסגרתה הוא העביר הרצאות וסמינרים בישראל ומחוצה לה, והוציא לאור פרסומים וספרי יסוד מקוריים של הבעל שם טוב.
הרב סטבסקי העביר שיעור שבועי בירושלים, והרבה לעסוק בתורת הסוד.
הרב סטבסקי קיים קבלת קהל בבית הבעל שם טוב.
בעקבות חוויותיו מפינוי גוש קטיף, אימץ הרב סטבסקי קו חריף נגד התנהלותה של מדינת ישראל ורשויות השלטון שלה.
רבים מנוער הגבעות רואים בו מנהיגם הרוחני, ובגלל קשריו אלה הוא נחקר בעבר על ידי שירות הביטחון הכללי.
בעקבות מחלתו ב-2019 ערך חשבון נפש והגיע למסקנה שטעה בגישתו למדינת ישראל ואמר דברים בצורה קשה מדי.
כיום מגדיר את עצמו הרב סטבסטקי כחרדי לאומי.
בשנת 2024 עלה לראשונה בחייו להר הבית, ובירך שהחיינו.
ספר המסע: מסע התחדשות: מדריך רוחני לנוסע אל צדיקי החסידות מהבעל שם טוב ועד רבי נחמן.
מדריך ליציאת מצרים לפי הפרד"ס.
שער החזיונות וחורבנא קינת קץ.
סדר בית הבעל שם טוב לספירת העומר: עם קיצור עבודת המידות והכוונות ועבודת נפש ישראל לכל יום מימי הספירה.
רעותא דלבא: רצון הלב; קונטרס זאת תורת העולה הרשות להעלות הכל.
ספר צוואות - מריב"ש טוב והנהגות ישרות השלם.
איגרת הקודש / להבעל שם טוב; עם ביאור חמשת התנאים הקדושים להשגת הגאולה בדרך מידת הרחמים.
אוצר בעל שם טוב על פרשות השבוע: ספר עמוד התפילה, ספר צוואות מריב"ש טוב והנהגות ישרות, ספר כתר שם טוב, ספר שבחי הבעל שם טוב: ועוד נלווים אליהם הספרים: ספר מ"ב הכללים להבעל שם טוב, ספר חיי הבעש"ט - קונטרס מאירת עיניים.
נשוי (מאז 1984) לאנה, לזוג חמישה ילדים והם מתגוררים ברמת בית שמש.
בשנת 2019 אובחן כחולה בסרטן.
סירקיס נולד בזגייז' שבפולין, למשפחה של חסידות גור.
אביו שלמה היה תעשיין ידוע בפולין, מצאצאי משפחת רבינו יואל סירקיס (מחבר ספר הב"ח על ספר ארבעה טורים) ומשפחת שור) ואמו שרה הייתה בתו של רבי מרדכי הלמן מלודז'.
הוא קיבל חינוך תורני וחסידי ובשנת 1900 התחתן עם נחמה בלאס מוורשה.
בהמשך הקים עם אחיו בית חרושת לטקסטיל, והיה מחלוצי העסקת יהודים במקצוע הטוויה.
הוא היה פעיל בתנועת המזרחי ושימש ראש הקהילה בזגייז'.
בתחילת שנות ה-20 של המאה ה-20 הקים בית חרושת לטקסטיל ביפו ולאחר ביקור בארץ ישראל בשנת 1924, החליט לעלות לארץ ישראל והקים בית בשדרות רוטשילד.
הוא חזר לפולין לחסל את עסקיו, שלח את משפחתו לארץ ישראל ובשנת 1925 עלה אחריהם.
בארץ ישראל היה פעיל בתנועת המזרחי ובשנת 1931 נבחר לאספת הנבחרים השלישית והיה חבר בוועד הלאומי.
בבחירות לוועד קהילת יהודי יפו ותל אביב, שהוחרמו על ידי מפלגות תנועת העבודה, זכה המזרחי בחמישה מושבים מתוך 21, וסירקיס מונה ליושב ראש ועד הקהילה.
בסוף שנות ה-30, במקביל להיותו יושב ראש ועד הקהילה בתל אביב, נתמנה למנהל סניף בנק המזרחי בחיפה.
בעקבות פטירתו של הרב מאיר בר-אילן בשנת 1949 התמנה סירקיס במקומו לנשיאות הוועד הפועל הציוני.
בבחירות לכנסת השנייה שובץ כמועמד אחרון ברשימת המזרחי.
בשנת 1962 נתמנה לבית דין הכבוד של תנועת המזרחי העולמית.
פרסם מאמרים רבים בעיתונות, בשאלות ישוביות צבוריות וציוניות חלקם נאספו בקובץ בשם "הציונות במיצר".
על שמו רחוב בשכונת קריית משה בירושלים, בו שוכנים משרדי ישיבת מרכז הרב, בניין הפנימייה של הישיבה לצעירים של מרכז הרב קרוי "בית דניאל" על שמו.
דניאל סטלוואגן (בהולנדית: Daniël Stellwagen) (נולד ב-1 במרץ 1987 בסוסט) הוא שחמטאי יהודי-הולנדי בדרגת רב-אמן.
בשנת 1999 דניאל סטילוואגן השתתף באליפות העולם בשחמט עד גיל 12 וזכה במקום השני.
באותה שנה הוא זכה באליפות אירופה בשחמט לגילו.
בשנת 2004 הוא סיים רביעי באליפות העולם בשחמט עד גיל 20 (ניצח יאן נפומניאשצ'י).
בין השנים 2003–2008 הוא השתתף באליפויות הולנד בשחמט ו-4 פעמים זכה במקום השני.
בשנת 2007 הוא חלק מקום ראשון עם סרגיי טיביאקוב, אך הפסיד במשחק שובר השוויון.
בשנת 2007 הוא היה במקום ה-5 באליפות העולם בשחמט עד גיל 20.
סטלוואגן היה חבר נבחרת הולנד באולימפיאדת השחמט ובאליפות אירופה לנבחרות.
הוא הפסיק להשתתף בתחרויות רשמיות בשנת 2014.
סטלוואגן הוא בעל תואר שלישי בכימיה מאוניברסיטת אוטרכט.
בשנים 2008–2012 השתתף סטלוואגן ב-3 אולימפיאדות שחמט:
דניאל סְטיוֹפִּין (באוקראינית: Деніел Стіопін; נולד ב-8 באפריל 1986) הוא שחקן, מדבב, סטנדאפיסט ויוצר ישראלי.
ב-1999, בהיותו בגיל 13, עלתה משפחתו לישראל, והם התמקמו ברמת גן.
לאחר מכן עבר להתגורר בירושלים ושם סיים את לימודי התיכון בפנימיית חוות הנוער הציוני.
החל את דרכו כשחקן עוד באוקראינה.
בגיל 11 הנחה את תוכנית הכישרונות הצעירים "אריאל" של הערוץ המקומי בעיר הולדתו האוקראינית, חמלניצקי.
השתתף באופרטה של שטראוס "ברון הצוענים" בתיאטרון רפרטוארי על שם פטרובסקי, וזכה בפרס חביב הקהל בפסטיבל הצגות יחיד "רוזקוטיה 97" על ביצוע המונולוג הקומי הטוב ביותר.
את שירותו הצבאי עשה כמש"ק הוראה בחיל החינוך והנוער.
לאחר סיום שירותו הצבאי, החל את לימודיו בבית הספר לאמנויות הבמה "בית צבי" שברמת-גן, אותם סיים בשנת 2011. במסגרת הלימודים השתתף בהצגות "רווקים ורווקות" מאת חנוך לוין (זניידוך), "אחד משלנו" (רפא), "גן דובדבנים" (גאייב), "הקמצן" (מר ז'ק), "סיפור הפרברים" (דוק) ו"איש חסיד היה".
כבר במהלך לימודי המשחק החל לתרגם מחזות מרוסית לעברית, ולכתוב מוזיקה מקורית להצגות.
ב-2011, עם סיום לימודיו, שיחק במספר הצגות פרינג' בתיאטרון הסימטה ("אינגעלע", לצידה של חנה ריבר) וב"אדיפוס - הסיפור האמיתי" בתיאטרון תמונע.
בין השנים 2012–2018 שיחק בתיאטרון גשר בניהולו האמנותי של יבגני אריה ושימש בין היתר כעוזר הבמאי שלו במספר הפקות.
ב"גשר" שיחק בהצגות "הדיבוק" בבימויו של אריה, "מסעות אודיסאוס" בבימויה של שיר גולדברג, "טרוריזם" בבימויו של מיכאל קרמנקו, "דון קיחוטה", "הנפש הטובה מסצ'ואן" ו"ספר דוד המלך" בבימויו של יבגני אריה.
הוא גם תרגם עבור התיאטרון את המחזה "מראט המסכן שלי" מאת אלכסיי ארבוזוב .
ב-2014 השתתף בפסטיבל להצגות יחיד "תיאטרונטו" עם ההצגה "העיטים" מאת יורם קניוק בבימויו של סלבה מלצב.
ב-2017 השתתף בתפקיד ראשי בסרט האוקראיני "הכול מתחיל בקייב", בבימויו של סרגיי קרוצנקו.
בסרט גילם את מיקי, בחור יהודי יליד אוקראינה, שחוזר למולדתו כדי לגלות מידע על עברו ושורשיו.
הסרט יצא לאקרנים במהלך 2018.
ב-2018 החל לגלם את דמותו של אנטולי קירילנקו, קצב ממולדובה, בסדרה הקומית "קופה ראשית".
שידור העונה השנייה שלה החל ב-2020 בכאן 11, והיא אף הייתה מועמדת לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019.
ב-2020 החל להגיש את ההסכת "שניים קפה - הפודקאסט של דניאל סטיופין" בערוץ היוטיוב שלו.
בפודקאסט הוא מארח אנשים לכוס קפה ומשוחח איתם על חייהם ופועלם.
ביולי 2021, לרגל עליית העונה השלישית של הסדרה "קופה ראשית", החל להנחות את ההסכת "הקצבייה", ביחד עם יניב סוויסה, שמשחק עם סטיופין בסדרה.
במרץ 2020 התמנה למנהל "אנסמבל כאן".
החל משנת 2022 משחק סטיופין במחזמר "החבדניקים" בתפקיד ניסים בתיאטרון הקאמרי.
סטיופין הגיש את הניקוד הישראלי באירוויזיון 2022. בשנת 2023 השתתף בסדרת הטלוויזיה "סובייצקה" בתפקיד סטס.
בשנת 2024 השתתף בתוכנית המציאות אוטו אוכל: VIP לצד השחקן יניב סוויסה.
באותה שנה השתתף במחזה המוזיקלי "סווינג" בהפקת תיאטרון חיפה בתפקיד הרמן.
באותה שנה שיחק בסדרה "אינדל" בתפקיד אלכס.
סטיופין בעל תואר ראשון בהצטיינות בפסיכולוגיה מהאוניברסיטה הפתוחה ותואר שני בשיווק מאוניברסיטת תל אביב.
הוא נשוי לסהר סופר, בתו של דרור סופר, ואב לבת ובן.
שנה סדרה תפקיד ערוץ הערות2018צפוףשליח פיצההוט, ערוץ זוםעונות 1-42018–הווהקופה ראשיתאנטולי קירילנקוהטלוויזיה החינוכית, כאן חינוכית, מכאן 33, ערוץ עשר, כאן 11עונות 1-5
מועמד פרס האקדמיה הישראלית לטלוויזיה לשחקן ראשי בסדרת בסדרת דרמה קומית וקומדיית מצבים (2024)2019השוטר הטובאיגוריסעונה 32021לבד בביתאיגור (מנקה)כאן חינוכיתעונה 12022איגור (מנהל חברת הובלות בשם "איגור הובלות")עונה 22023סובייצקהסטס (סטניסלב) גולדברג (אח של ענת - סובייצקה)כאן 11עונה 12024אינדלאלכס ציביאןהוט, נקסט טי וי, סלקום טי ויעונה 12025שקשוקהדני ברודינסקיכאן חינוכיתעונה 7
שנה הצגה תפקיד תיאטרון כותב המחזה במאי שפה 2013 מסעות אודיסאוס אלפנור תיאטרון גשר רועי חן שיר גולדברגגרמנית הדיבוק רועי חן בהשראת ש.
שנה סרט תפקיד במאי 2017הכול מתחיל בקייבמיקיסרגיי קרוצנקו2019מסך הברזלנהג מוניתיבגני רומן
דניאל נתיאה (ברומנית: Daniel Natea; נולד ב-21 באפריל 1992) הוא ג'ודוקא רומני.
נתיאה מתחרה בקטגוריית המשקל מעל 100 ק"ג ומחזיק במדליית ארד מאליפות אירופה (קאזאן 2016).
במאי 2014, נתיאה זכה במדליה הראשונה שלו בתחרות מהסבב העולמי כאשר זכה במדליית ארד בגראנד סלאם באקו.
בנובמבר אותה שנה הוא זכה במדליית זהב בגראנד סלאם אבו דאבי לאחר שניצח בגמר את בן-ארצו ולאדוט סימיונסקו הרומני.
באליפות אירופה 2016 שנערכה בקאזאן, זכה נתיאה במדליית הארד בקטגוריית המשקל מעל 100 ק"ג.
בשמינית הגמר הוא ניצח את דניאל אלרסטורפר האוסטרי וברבע הגמר הוא ניצח את בארנה בור ההונגרי.
בחצי הגמר הוא הפסיד לאורי ששון הישראלי ונשר לקרב על הארד בו ניצח את אולקסנדר גורדיינקו האוקראיני.
באולימפיאדת ריו 2016, הוא הודח בסיבוב השני לאחר ניצחון על קונתיף יה-און התאילנדי והפסד לעבדולו טנגרייב האוזבקי.
במאי אותה השנה נתיאה זכה במדליית זהב בטורניר המאסטרס היוקרתי שנערך בגוודלחרה כשניצח בגמר את אורי ששון.
בספטמבר הוא זכה במדליית זהב בגראנד פרי זאגרב לאחר שבקרב הגמר ניצח באיפון את סוון היינלה הגרמני.
כחודש לאחר מכן נתיאה זכה בזהב נוסף בגראנד סלאם אבו דאבי.
שנה קטגוריה עיר מדינה 2014 גראנד סלאם אבו דאבי איחוד האמירויות 2016 מאסטרס גוודלחרה 2016 גראנד פרי זאגרב 2016 גראנד סלאם אבו דאבי איחוד האמירויות
דניאל סופר (נולדה ב-14 בינואר 1988) היא כדורגלנית ישראלית, המשחקת בכנף ימין כמגנה וכקשרית לסירוגין, בקבוצת אס"א תל אביב שבליגת העל ובנבחרת ישראל.
במשך רוב הקריירה שלה שיחקה והייתה אחד הסמלים של מכבי כישרונות חדרה.
סופר נולדה למשפחה של כדורגלנים.
אביה, יוסי סופר, שחקן עבר בהפועל חדרה המיתולוגית של שנות ה-70 וכן מאמן עבר של נבחרת הנערות וקבוצת הבוגרות של מכבי כישרונות חדרה.
אחותה, טל סופר, שחקנית פעילה בליגת העל עם הופעות בנבחרת הנשים של ישראל, ואחיה, שי סופר, שחקן עבר שגדל במחלקת הנוער המצליחה של טוברוק וכשחקן בוגרים בהפועל פתח תקווה.
סופר החלה לשחק כדורגל בגיל צעיר מאוד ובגיל 11 הצטרפה לקבוצת הבנים של הפועל חדרה.
כעבור שנתיים עברה לקבוצת הנשים של הפועל פתח תקווה ושיחקה בה שנתיים.
בשנת 2004, הצטרפה למכבי כישרונות חדרה עם הקמתה ושיחקה בה 15 עונות רצופות במהלכן הובילה את הקבוצה לזכייה בגביע המדינה בכדורגל.
בתחילת 2020 עברה עם אחותה, טל, לשחק באס"א תל אביב.
במהלך שנים אלו במכללת מרטין מתודיסט קולג' (Martin Methodist College) בלטה מאוד ביכולותיה וזכתה עם הקבוצה ב-4 אליפויות מחוז בנוסף לתארים אישיים רבים.
פתחה כמעט בכל משחקי הקבוצה (פרט לזמן בו לא שיחקה בעקבות שבר ברגל), בישלה 32 שערים והבקיעה 21 במשך ארבע עונות בקבוצה.
גם במהלך שנותיה במכללה נהגה לחזור לישראל בחופשות ולשחק במכבי כישרונות חדרה.
סופר זומנה לנבחרת הנערות עד גיל 19 בשנת 2003 כשהייתה בת 15 ורשמה 12 הופעות ו-2 שערים במסגרת שלושה קמפיינים של הנבחרת משנת 2004 ועד 2006.
הצטרפה לנבחרת הבוגרת כשהייתה בת 17 ואת הופעת הבכורה שלה ערכה מול נבחרת אסטוניה ב-2005. עד כה רשמה סופר בשורות הנבחרת 41 הופעות והבקיעה 5 שערים.
לסופר תואר ראשון בניהול ספורט ממכללת מרטין מתודיסט, טנסי, ארצות הברית.
כמו כן היא בעלת תואר שני בניהול ושיווק ממכללת רופין.
דניאל סטול (בשוודית: Daniel Ståhl; נולד ב-27 באוגוסט 1992) הוא אתלט שוודי, האלוף האולימפי (טוקיו 2020), 3 פעמים אלוף העולם (דוחה 2019, בודפשט 2023 וטוקיו 2025), סגן אלוף עולם (לונדון 2017) וסגן אלוף אירופה (ברלין 2018) בזריקת דיסקוס.
מדורג במקום הרביעי בכל הזמנים בזריקת דיסקוס (71.86 מטר).
בילדותו היה סטול שחקן הוקי קרח.
כשהיה בן 15 פרש ושנה לאחר מכן החל להתאמן באתלטיקה.
סטול מעיד כי בתחילה הוא לא התייחס אל זריקת הדיסקוס ברצינות, אך לאחר שהתחרה באליפות שוודיה ב-2011, שיפר את שיאו האישי בצורה ניכרת וזכה לתשואות מהקהל, הוחדרה בו מוטיבציה להתאמן יותר.
מאוחר יותר באותה שנה חבר למאמנו הנוכחי, וסטין הפסטיינסון.
באליפות העולם שנערכה בבייג'ינג באוגוסט 2015 סיים סטול במקום חמישי בזריקת דיסקוס בתוצאה של 64.73 מטר.
באליפות אירופה שנערכה באמסטרדם בתחילת יולי 2016 סיים סטול במקום חמישי בזריקת דיסקוס בתוצאה של 64.77 מטר.
באולימפיאדת ריו דה ז'ניירו הוא סיים במקום 14 בזריקת דיסקוס בתוצאה של 62.26 מטר.
בתחרות שנערכה בסולנטנה ב-29 ביוני 2017 קבע בזריקת דיסקוס שיא שוודיה חדש של 71.19 מטר תוצאה שדירגה אותו במקום התשיעי בכל הזמנים.
באליפות העולם שנערכה בלונדון באוגוסט אותה שנה הוא זכה במדליית כסף בזריקת דיסקוס בתוצאה של 69.19 מטר, אחרי אנדריוס גודזיוס מליטא (69.21 מטר) ולפני מייסון פינלי מארצות הברית (68.03 מטר).
באליפות אירופה שנערכה בברלין ב-2018 זכה במדליית כסף בזריקת דיסקוס בתוצאה של 68.23 מטר, אחרי אנדריוס גודזיוס (68.46 מטר) ולפני לוקאס וייסהיידינגר מאוסטריה (65.14 מטר).
בתחרות שנערכה בשוודיה בחודש יוני, שיפר את שיאו השוודי לאחר שזרק את הדיסקוס למרחק של 71.86 מטר, תוצאה שמדרגת אותו במקום הרביעי בכל הזמנים, ביחד עם יורי דומצ'ב מברית המועצות.
באליפות העולם שנערכה בדוחה בספטמבר 2019 זכה במדליית זהב בזריקת דיסקוס בתוצאה של 67.59 מטר, לפני פדריק דקרס מג'מייקה (66.94 מטר) ולוקאס וייסהיידינגר (66.82 מטר).
באולימפיאדת טוקיו זכה במדליית זהב בזריקת דיסקוס בתוצאה של 68.90 מטר, לפני בן ארצו סימון פטשון (67.39 מטר) ולוקאס וייסהיידינגר (67.07 מטר).
באליפות העולם שנערכה ביוג'ין, אורגון, ארצות הברית ביולי הוא סיים במקום רביעי בתוצאה של 67.10 מטר.
באליפות העולם שנערכה בבודפשט זכה במדליית זהב בשיא אליפות חדש של 71.46 מטר, לפני אלוף העולם היוצא כריסטיאן צ'ה מסלובניה (70.02 מטר) ומיקולאס אלקנה מליטא (68.85 מטר).
באולימפיאדת פריז סיים במקום שביעי בתוצאה של 66.95 מטר.
באליפות העולם שנערכה בטוקיו זכה במדליית זהב בתוצאה של 70.47 מטר, לפני מיקולאס אלקנה (67.84 מטר) ואלכס רוז מסמואה (66.96 מטר) ובכך זכה בתואר בפעם השלישית.
דניאל סאן קריאף (נולדה ב-12 בפברואר 1991) היא אמנית, זמרת ומוזיקאית ישראלית.
קריאף התחילה ליצור בגיל צעיר מאוד והחלה לכתוב, להלחין ולשיר בילדותה.
למדה ברימון בית ספר למוסיקה בשנת 2010.
בשנים 2012–2013 הובילה את ההרכב Daniel Krief & Black Guru וכתבה את האלבום "sun&moon".
בתחילת 2013 הוקלט בסנגל חלקו הראשון בו שולבו אומנים סנגליים מהשורה הראשונה.
בנוסף הופיע ההרכב במגוון מועדונים ואירועים הומניטריים (בחסות שגרירות ישראל בסנגל) בשיתוף אמנים כמו: עומר פנה , דידיה אוודי ודודו אנדאיה רוז .
בשנת 2014, הצטרפה כזמרת בלהקת טיפקס, לאחר ששלחה לסולן הלהקה קובי אוז שיר שכתבה לביצועו והוא הזמין אותה לבצע קולות רקע באלבום הקאברים לשירי אריק איינשטיין, "חלום בעקבותייך", שיצא בשנת 2015. לאחר מכן, הציע לה אוז להיות חלק מהלהקה.
בשנת 2016 יצא השיר הראשון של הלהקה בהשתתפותה, "מי הפרובינציאל?", הסינגל המוביל מתוך האלבום "עבודת כפיים", שיצא לאור באותה השנה, ובו השתתפה כסולנית.
הופעתה באלבום זכתה לשבחים מצד מבקרי המוזיקה.
בשנת 2018 הוציאה את סינגל הבכורה שלה, והראשון מתוך אלבום הבכורה, "תורי לומר", שנכנס לפלייליסט של תחנת הרדיו גלגלצ.
באותה השנה, הוציאה סינגלים נוספים מהאלבום: "בית" "יודעת את הכל".
בהמשך אותה השנה, הוציאה את האלבום, "תורי לומר", בהפקתו המוזיקלית של גיא מוזס, שזכה לשבחים רבים ממבקרי המוזיקה.
בשנת 2020 ביצעה יחד עם תומר יוסף את השיר "שני חלקים בתוך השלם" במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל.
בשנת 2021 דניאל סיימה את דרכה בלהקת טיפקס למען קריירת הסולו שלה.
בשנת 2022 הוציאה את השיר "כסף" שנכנס לפלייליסט של תחנת הרדיו גלגלצ.
ובקיץ 2022 הוציאה דניאל את אלבומה השני "יש לאן לחזור" בהפקה מוזיקלית של תומר יוסף.
בשנת 2025 יצאה אלבומה השלישי "לחיות".
אשטון דומאר נורוויל סימונדס , הידוע בשם הבמה דניאל סיזר (Daniel Caesar), הוא זמר ופזמונאי קנדי, הוא מזדהה כחלק מקבוצת ההכלה המוזיקלית "פפושין - Papushin", ולוקח חלק פעיל בה.
אשטון דימר נורוויל סימונדס נולד ב-5 באפריל 1995 בטורונטו, וגדל באונטריו.
הוא הבן השני מבין ארבעה ילדים לאמו הולאס ולאביו נורוויל סימונדס, זמר גוספל שהוציא את אלבומו הראשון כתלמיד תיכון בג'מייקה.
סיזר למד בכנסייה ובבית ספר פרטי באושאווה.
סיזר למד בכנסייה ושר בפני קהילת אביו באושאווה.
הוא גדל והאזין למוזיקת נשמה וגוספל שנמסרה על ידי מוזיקליות ודת, אף על פי שהוריו היו זהירים בפיתויים שהגיעו עם המוזיקה.
בגיל 17 סיזר הוצא מהבית לאחר ריב עם אביו בסיום לימודיו בתיכון.
הוא לא חש ברירה אלא להמשיך את הפעילות המוזיקלית שלו.
לאחר שעזב את ביתו, החל לעשות הופעות.
בשנת 2014 זכה סיזר לשבחים מהמבקרים על מיני-אלבום הבכורה שלו Praise Break, שדורג במקום ה-19 ברשימת "20 אלבומי ה-R&B הטובים ביותר לשנת 2014" מאת רולינג סטון.
המוזיקה שלו מושפעת מהדת, שמילאה תפקיד גדול בגידולו.
בשנת 2015 הוציא סיזר את המיני-אלבום השני שלו, Pilgrim's Paradise.
ב-25 באוגוסט 2017 הוציא סיזר את אלבום הבכורה שלו Freudian, הכולל את הסינגלים "Get You", "We Find Love" ו-"Blessed".
האלבום היה מועמד לפרס המוזיקה של פולריס לשנת 2018. בטקס פרסי גראמי ה-60, זכה סיזר בשתי מועמדויות בקטגוריות "אלבום ה-R&B הטוב ביותר" על אלבום הבכורה שלו ו"ביצוע ה-R&B הטוב ביותר" על "Get You".
בטקס פרסי גראמי ה-61, זכה סיזר בקטגוריית "ביצוע ה-R&B הטוב ביותר" על הסינגל "Best Part".
שנהפרסקטגוריהפרויקטתוצאהמקור2024פרס ג'ונואמן השנהדניאל סיזרפרס בחירת המעריציםאלבום השנהNever Enoughהקלטת ה-R&B/נשמה עכשווי של השנהסינגל השנה"Always"
דניאל סוזן אלן היא פילוסופית פוליטית אמריקאית.
אלן ידועה בעבודתה על צדק ואזרחות הן ביוון העתיקה והן באמריקה המודרנית.
בדצמבר 2020 הודיעה שהיא בוחנת התמודדות על תפקיד מושל מסצ'וסטס בשנת 2022, והכריזה רשמית על הקמפיין שלה ביוני 2021.
אלן נולדה בטקומה פארק שבמרילנד, ארצות הברית.
היא ביתו של סוזן אלן ושל ויליאם ב.
אלן נשואה לג'יימס דויל, מרצה במחלקת פילוסופיה, ויש לה שני ילדים ושני בנים חורגים.
אלן סיימה את לימודיה לתואר ראשון בלימודים קלאסיים באוניברסיטת פרינסטון בשנת 1993. היא השלימה עבודת גמר בנושא "מצב השיפוט" בפיקוח אנדרה לאקס.
אלן היא נאמנה לשעבר של והייתה חברה בוועדת פרס פוליצר, שם כיהנה בשנים 2007-2015. אלן הייתה פרופסור בקרן United Parcel Service במכון ללימודים מתקדמים בפרינסטון, הצטרפה לסגל הרווארד ומונתה למנהלת מרכז ספרא לאתיקה בשנת 2015.
תרומותיה האקדמיות של אלן זכו להכרה נרחבת.
היא חברה בתוכנית עמיתי מקארתור משנת 2001 וחברה נבחרת באקדמיה האמריקאית לאומנויות ומדעים, כמו גם בחברה הפילוסופית האמריקאית.
אלן היא חברה לשעבר במועצת הנאמנים של וחברה לשעבר במועצת פרס פוליצר.
היא שירתה בתור נאמנה באוניברסיטת אמהרסט כמו גם באוניברסיטת פרינסטון.
אלן משמשת כיו"ר שותפה בכוח המשימה החדש של אוניברסיטת הרווארד בנושא הכלה ושייכות, וחברה הן במועצת הפקולטה של אומנויות ומדעים והן בוועדה המייעצת באוניברסיטה על תארים של כבוד.
כמו כן, אלן קיבלה את פרס קוונטרל למצוינות בהוראה לתואר ראשון מאוניברסיטת שיקגו.
ב-24 ביולי 2017, "הניו יורקר", מגזין שבועי אמריקאי, פרסם את המאמר שלה .
היינץ ואריק ליו, אלן עמדה בראש הוועדה הדו-מפלגתית בנושא הפרקטיקה של אזרחות דמוקרטית, מטעם האקדמיה האמריקאית לאומנויות ומדעים.
מטרתה של הוועדה, כפי שהוגדרה בדו"ח היא: "לחקור מה הדרך הטובה ביותר להגיב לחולשות ולפגיעות בחיים הפוליטיים והאזרחיים שלנו ולאפשר ליותר אמריקאים להשתתף בתור אזרחים אפקטיביים בדמוקרטיה המגוונת של המאה ה-21".
ביוני 2020 הוועדה פרסמה דו"ח שכותרתו "המטרה המשותפת שלנו: המצאה מחדש של דמוקרטיה אמריקאית בשביל המאה ה-21".
הדו"ח הכיל אסטרטגיות והמלצות מדיניות על מנת "לעזור לאומה להופיע בתור דמוקרטיה עמידה יותר עד שנת 2026".
אלן הודיעה בדצמבר 2020 שתשקול להגיש מועמדות במירוץ לתפקיד מושל מסצ'וסטס של שנת 2022, והכריזה רשמית על הקמפיין שלה ביוני 2021.
2009 חברה באקדמיה האמריקאית לאומנויות ומדעים
2018 דוקטור באותיות הומניות, אוניברסיטת אמהרסט ()
"Why Plato Wrote", ג'ון ווילי ובניו, מהדורה מוגבלת, 2010
דניאל אנדראס סוּנְדְגְרֶן (בשוודית: Daniel Andreas Sundgren; נולד ב-22 בנובמבר 1990) הוא כדורגלן ישראלי-שוודי המשחק בעמדת המגן הימני בקבוצת דגרפורס מליגת העל השוודית ובנבחרת שוודיה.
החל את הקריירה המקצוענית שלו בליגות הנמוכות בשוודיה וביוון.
ב-20 בנובמבר 2015 חתם בא.י.ק סולנה מליגת העל השוודית.
ב-9 ביוני 2019 חתם באריס סלוניקי מליגת העל היוונית.
ב-20 ביוני 2022 חתם במכבי חיפה מליגת העל הישראלית.
ב-16 ביולי 2022 הוא ערך את הופעת הבכורה שלו בקבוצה, בהפסד 3–4 בבעיטות הכרעה להפועל באר שבע במשחק אלוף האלופים 2022.
ב-24 באוגוסט כבש שער בכורה במדי מכבי חיפה בתיקו 2–2 עם הכוכב האדום בלגרד, משחק בו עלתה מכבי חיפה לליגת האלופות בפעם השלישית בתולדותיה.
ב-27 באוגוסט ערך הופעת בכורה בליגת העל, בניצחון 4–1 על מכבי נתניה.
בתום העונה זכה עם הקבוצה באליפות.
בעקבות המצב הביטחוני המתמשך שנוצר במלחמת חרבות ברזל ביקש לעזוב את הקבוצה.
בחודש אוגוסט, בסמוך לפתיחת הליגה, קיבלה מכבי חיפה את בקשתו והוא שוחרר.
ב-9 בספטמבר 2024 חתם בוולוס מליגת העל היוונית.
ב-5 בספטמבר 2021 ערך סונדגרן את הופעת הבכורה שלו בנבחרת שוודיה הבוגרת, בניצחון 2–1 על אוזבקיסטן במשחק ידידות.
סונדגרן הוא בנו של כדורגלן העבר גארי סונדגרן.
סונדגרן בזוגיות עם אילין סודרהולם, שוודית ממוצא יהודי, לזוג נולדה בת ב-2021. ב-17 באוגוסט 2023 אישרה ההתאחדות לכדורגל את רישומו כישראלי.
סוורן היה כימאי אמריקאי אשר גילה את חמצון סוורן.
עיקר עיסוקו היה בכימיה אורגנית.
סוורן היה בוגר הסיטי קולג' של ניו יורק, אוניברסיטת קולומביה ואוניברסיטת מרילנד.
הוא שימש ככימאי במשרד החקלאות האמריקאי מ-1937 עד 1963. ב-1963 הוא הצטרף לפקולטה של אוניברסיטת טמפל.
במהלך חייו זכה סוורן בפרסים רבים ממגוון אגודות כימיות על מחקריו, ופרסם יותר מ-280 מאמרי מחקר ושישה ספרים.
בשנת 1982, בגיל 66, לקה בהתקף לב בפילדלפיה ונפטר.
דניאל סוסה (באנגלית ובצרפתית: Daniel Sosah; נולד ב-21 בספטמבר 1998 באקרה שבגאנה) הוא כדורגלן ניז'רי יליד גאנה המשחק בעמדת החלוץ בקבוצת אקטובה מליגת העל הקזחית.
סוסה גדל במחלקות הנוער של נובל אריקס הגנאית, ובהמשך הגיע לישראל ושיחק במחלקות הנוער של מכבי נתניה ובית"ר טוברוק.
את הקריירה המקצוענית שלו החל בקבוצות א.ס.
פאן מליגת העל הניז'רית, CI קמסאר מליגת העל הגינאית ו-VAP מליגת העל הטוגולזית.
ב-17 ביולי 2021 חתם סוסה באיסלץ' מליגת העל הבלארוסית.
ב-9 ביוני 2021 ערך סוסה את הופעת הבכורה שלו בנבחרת ניז'ר, בהפסד 0–1 לנבחרת הרפובליקה של קונגו במשחק ידידות.
ב-8 באוקטובר הבקיע את שער הבכורה שלו בנבחרת, השער היחיד בהפסד 1–6 לנבחרת אלג'יריה במסגרת מוקדמות מונדיאל 2022.
פדרו דניאל דה קוניה פריירה דה סוזה (בפורטוגזית: Pedro Daniel da Cunha Pereira de Sousa; נולד ב-3 באוקטובר 1984 בברסלוס שבפורטוגל) הוא מאמן כדורגל פורטוגזי המאמן את קבוצת ז'יל ויסנטה מליגת העל הפורטוגלית.
סוזה שימש כעוזרו של המאמן אנדרה וילאש בואש בקבוצות זניט סנקט פטרבורג, שאנגחאי פורט ואולימפיק מרסיי.
ב-16 בנובמבר 2022 מונה למאמן ז'יל ויסנטה מליגת העל הפורטוגלית.
דניאל סויסה (נולד ב-30 באפריל 1990, ה' באייר ה'תש"ן) הוא שחקן ויוצר ישראלי.
סוויסה נולד וגדל בעיר חדרה.
בן דודו של דניאל הוא השחקן יניב סוויסה.
דניאל יצר את הדמות הקומית ואניה.
בנוסף הוא בעל ערק בשם "ארק חביבי".
דניאל התפרסם בעיקר מתפקידו בסדרות "שנות ה-80" ו"שנות ה-90".
בשנים 2018–2020 החל את דרכו כשחקן בכך ששיחק בעונה הרביעית והחמישית של הסדרה הקומית של רשת 13 "שנות ה-80" בתפקיד מוניה היועץ הקווקזי.
בשנת 2022 התארח בעונה הראשונה בסדרת דרמת הנוער של כאן חינוכית "מיוחדת" גילם את יגאל.
בשנים 2022–2024 שב לגלם את דמותו של מוניה הקווקזי במשך 2 עונות בסדרת ההמשך של "שנות ה-80" שנקראת "שנות ה-90" ששודרה ברשת 13.
בשנת 2023 השתתף בסרט "ההילולה" המבוסס על הסדרות "שנות ה-80" ו"שנות ה-90" גם בסרט גילם את דמותו של מוניה.
באותה השנה גם השתתף לצד אפרת כהן בסדרת הטלוויזיה של HOT "בת אל אביב".
בשנת 2025 גילם את דמותו של ברוך היפה בסרט "תמונות יפואיות" המבוסס על הסדרה.
באותה השנה חזר לגלם את דמותו של מוניה הקווקזי בסרט "ההילולה 2 – החתונה".
ב-2019 התחתן סוויסה עם חן הראל, הוא אב לשני ילדים, ומקיים אורח חיים דתי.
דניאל סטרן היה אתלט יהודי-אמריקאי, אלוף ארצות הברית (1876) בהליכה תחרותית ל-1 מייל ול-3 מייל.
סטרן התאמן במועדון האתלטיקה של ניו יורק.
בשנת 1873 החל להתאמן בהליכה תחרותית.
בתחרות שנערכה ב-10 באוקטובר 1874 היה לאתלט האמריקאי הראשון בהיסטוריה שירד מ-7 דקות בהליכה תחרותית ל-1 מייל.
באליפות ארצות הברית הראשונה (NAAA) שנערכה בניו יורק ב-30 בספטמבר 1876 הוא זכה בשתי מדליות זהב בהליכה תחרותית ל-1 מייל בתוצאה של 7:31 דקות ובהליכה תחרותית ל-3 מייל בתוצאה של 25:12 דקות.
דניאל קתלין סברה היא שחקנית אמריקאית.
סברה נולדה וגדלה בסימי ואלי קליפורניה ולה אחות אחת גדולה ממנה, שכיום לוחמת אש.
החל מהתיכון היא משחקת כדורגל.
היא הייתה חברה בלהקת בנות בשם Sweet Obsession.
היא החלה ללכת לאודישנים ולהופיע בפרסומות בגיל 7, התפקיד הראשון שלה הטלוויזיה היה בגיל 12. הוריה שכנעו אותה ללכת לקולג' לפני שפתחה בקריירה במשחק.
את הקריירה שלה החלה בפרסומות.
בשנת 2009 הופיעה בסרט הדרמה "Wild About Harry" בתפקיד מדלין, נערה בשנות ה-70 שמבינה שאבא שלה הומוסקסואל.
באותה שנה, סברה נבחרה לתפקיד כוכבת הרוק בתוכנית של MTV "קאיה" שם שיחקה במשך עונה אחת.
היא גם שיחקה בסרט האימה ב-2007 "בוגימן 2" בתפקיד הראשי של לורה פוטר.
סברה הופיעה בתפקידי אורח במספר תוכניות טלוויזיה כמו "CSI" ו"תיקים באפילה".
היו לה תפקידים חוזרים בתוכנית הטלוויזיה "סאמרלנד" כקלי, ובסדרה "גיבורים" של NBC כג'קי וילקוקס.
ב"גיבורים" נפטרה הדמות שלה בפרק התשיעי של העונה הראשונה, אך היא הופיעה עוד פעמיים בעונה הרביעית.
בשנת 2016, סברה החלה לשחק כדמות הראשית של אנה בסדרת הדרמה של טיילר פרי "קרוב מדי לבית" .
בשנת 2018 החלה סברה להופיע כאחת הדמויות הראשיות בסדרה "תחנה 19", סדרת הבת של "האנטומיה של גריי" בה היא משחקת את לוחמת האש הביסקסואלית מאיה בישופ.
בשנת 2021 ביימה סברה את הסרט הקצר "הירד".
בשנת 2023 היא ביימה את הפרק ה-16 של העונה השישית של "תחנה 19", בשם "Dirty Laundry".
שנהסרטתפקידהערות2006Bring It On: All or Nothingבריאנה2007לך תבין נשיםנערה מתבגרתThe Final Seasonסינדי אייברסוןבוגימן 2לורה פורטר2009Wild About Harryמדלין גודארט2014Jarhead 2: Field of Fireדניאל "דני" אלן2015Wild for the Nightהבלש לואיסAdulterersאשלי2018Deep Blue Sea 2ד"ר מיסטי קלהון
שנהסדרהתפקידהערות2001Murphy's Dozenקאסידיסרט טלוויזיהאחד על אחדבריטניהפרק: "הבית הספר מופתע"2002תיקים באפילהמרסיה בריידיפרק: "ימים שמש"ככה זה בחייםחנהפרקים: "The Kids Are Alright", "Oops!...
דניאל פרדריק סטק היה פוליטיקאי אמריקאי שכיהן כחבר הסנאט של ארצות הברית מטעם מדינת איווה בין השנים 1926–1931. הוא היה הדמוקרטי היחיד מטעם איווה בסנאט האמריקאי בתקופה שבין מלחמת האזרחים האמריקנית לשפל הגדול.
הוא הושבע לכהונתו סנאטור רק לאחר הליך בחירות חריג, בו תבוסתו לכאורה בקלפי מול בעל ברית של המפלגה הפרוגרסיבית שהתמודד כרפובליקני נהפכה על ידי הסנאט, שהיה בשליטת הרפובליקנים, כעבור יותר מ-17 חודשים.
סטק נולד ב-16 בדצמבר 1881 באוטומווה, איווה, במחוז וואפלו.
הוא למד בבתי ספר של אוטומווה.
הוא סיים את לימודיו בקולג' למשפטים של אוניברסיטת איווה ב-1906, התקבל ללשכת עורכי הדין באותה שנה, ופתח משרד פרטי באוטומווה.
הוא שימש כפרקליט מחוז וואפלו במשך ארבע שנים.
במהלך מלחמת העולם הראשונה, הוא שירת בצרפת כקפטן של פלוגת הקשר של מוצב C של רגימנט הרגלים השלישי של המשמר הלאומי של איווה, ולאחר מכן חידש את עיסוק המשפטים באוטומווה.
הוא התחתן עם לוסיל אוהלר מאיווה סיטי, איווה.
נולדה להם בת אחת, אדית מרגרט, שנולדה ב-4 באפריל 1909, ומתה למחרת.
לבני הזוג לא היו ילדים נוספים.
עם הקמת הלגיון האמריקאי על ידי יוצאי מלחמת העולם הראשונה ב-1919, סטק נבחר לכמה תפקידי מנהיגות, כולל כהונה כמפקד מועצת איווה, ותפקידים בוועדות הלגיון הלאומיות.
בוועידה הלאומית של הלגיון ב-1923, הוביל סטק את המאמצים לגנות את הקו קלוקס קלאן, שהתקרב לשיא השפעתו הלאומית.
הוועידה אימצה החלטה שלא הזכירה את הקלאן בשמו אלא גינתה ארגונים המטפחים סכסוכים גזעיים, דתיים או מעמדיים.
ב-1924 זכה סטק במועמדות הדמוקרטית להתמודד מול הסנאטור המכהן סמית וו.
ברוקהארט, שנבחר רק שנתיים קודם לכן בבחירות מיוחדות.
ברוקהארט התמודד כרפובליקני וזכה במועמדות הרפובליקנית, אך הכעיס רבים במפלגתו על ידי מסע צלב נגד אינטרסים עסקיים, דרש את פרישתו של צ'ארלס דוז, חברו למועמדותו של הנשיא קולידג', ועל ידי תמיכה במועמד המפלגה הפרוגרסיבית לנשיאות רוברט לה פולט.
עד אמצע אוקטובר 1924, דפי המערכת של כל העיתונים הרפובליקנים הגדולים של המדינה, מלבד אחד, עודדו את הרפובליקנים להצביע לסטק על פני ברוקהארט.
למחרת הבחירות דיווחו העיתונים כי סטק ניצח.
עם זאת, יומיים לאחר הבחירות, נראה היה שתוצאות מאוחרות ממחוזות כפריים העניקו לברוקהארט יתרון זעיר.
מכיוון שנראה היה שסטק הפסיד במירוץ בהפרש קטן, כאשר ברוקהארט קיבל 447,706 קולות ל-446,951 של סטק, ברוקהארט שמר בתחילה על כסאו, והושבע ב-4 במרץ 1925.
סטק, לעומת זאת, הגיש ערעור בחירות לוועדת הסנאט לבחירות והרשאות.
הערעור שלו הצליח ב-12 באפריל 1926, כאשר הסנאט הצביע בהפרש של 45 מול 41 להכריז על סטק כמנצח.
לאחר מכן השתלט סטק על המושב וכיהן לשארית הקדנציה, בעוד שברוקהארט הגיש מיד מועמדות למושב הסנאט השני של איווה, אותו כבש מאוחר יותר באותה שנה.
בהזדמנויות אחרות הסנאט יישב סכסוכי בחירות לפני שסנאטור נכנס לתפקידו, אך זו הפעם היחידה שהתוצאות בוטלו לאחר שהסנאטור הושב.
כשנכנס לתפקידו ב-1926, הפך סטק לסנאטור הדמוקרטי הראשון של איווה מאז שג'ורג' וואלאס ג'ונס עזב את תפקידו ב-1859.
סטק שמר על פרופיל נמוך בסנאט.
בקונגרס ה-71 (ממרץ 1929 עד מרץ 1931), הוא נאם בפני הסנאט ארבע פעמים בלבד.
סטק הצביע נגד חוק המכסים סמוט-האולי הנתמך על ידי הרפובליקנים, תוך שהוא צופה שהוא יפעיל מכסי תגמול, וחשש מהשפעות המכסים הללו על השווקים הבינלאומיים עבור מוצרי החוות של איווה.
עם זאת, כסנאטור דמוקרטי ממדינה שהצביעה באופן עקבי לרפובליקנים, סטק לא היה יכול להרשות לעצמו ללכת על קו מפלגתי נוקשה.
מגזין טיים דיווח שהוא "מצביע יותר כמו רפובליקני רגיל מכל חבר אחר במפלגתו".
אתגר הבחירות המוצלח של סטק הותיר את ברוקהארט בחיפוש אחר נקמה, גם לאחר שברוקהארט נבחר שוב לסנאט.
ב-1930, הטיים גם דיווח כי ברוקהארט "נשבע שהסנאטור סטק לא יחזור לקפיטול אם הוא (ברוקהארט) 'יאלץ להפוך את איווה'".
סטק התמודד לבחירה חוזרת באותה שנה, אך לא הצליח לו לשמור על כסאו.
ב-1930, סטק הוכרז כמועמד מחדש, אך הפסיד לחבר בית הנבחרים של ארצות הברית הרפובליקני לסטר דיקינסון מאלגונה, איווה.
ב-1931, סטק נחשב למועדף למינוי על ידי הנשיא הרברט הובר למושב השמור לדמוקרטים בוועדת התעריפים.
עם זאת, בשל התנגדותם של ברוקהארט, דיקינסון ובני איווה אחרים, הובר לא מינה את סטק, אלא בחר באיירה אורבורן מקונטיקט.
באפריל 1932 הכריז סטק על מועמדותו למושב הסנאט של ברוקהארט, בפריימריז דמוקרטי צפוף ממילא.
הוא סיים שני ללואיס מרפי מדובאק, שהמשיך וזכה בבחירות הכלליות.
בשנת 1933 מונה סטק על ידי הנשיא פרנקלין ד.
רוזוולט לוועדה כדי לדון בערעורים של ותיקי איווה המערערים על קביעות שליליות בנוגע לתביעות נכות.
עם זאת, הוא לא יכול היה לקבל את המינוי הזה מכיוון שהתובע הכללי של ארצות הברית, הומר סטיל קאמינגס, מינה אותו לעוזר מיוחד של התובע הכללי כדי לקחת אחריות על גינוי הרכוש הדרוש להרחבת ערוץ נהר המיסיסיפי העליון.
סטק כיהן בתפקיד זה עד 1947.
בנובמבר 1935, מונה סטק בצחוק על ידי מושל איווה, קלייד הרינג, כאחד מיועציו, יחד עם מושל מינסוטה פלויד ב.
אולסון, כדי להגן עליו מפני תלונה פלילית של אזרח שהוגשה נגד הרינג בגין הימורים בלתי חוקיים.
הפרס בהימור המדובר היה חזיר – שנקרא לאחר מכן פלויד מרוזדייל, ותואר בארד לאחר מותו כגביע נוסע – שהימר על תוצאות משחק הכדורגל של 1935 בין איווה הוקייס למינסוטה גופרס.
האישום הפלילי נדחה מסיבות שיפוטיות, וסטק ליווה את החזיר לסנט פול כדי למסור אותו לאולסון.
סטק מת באוטומווה, איווה ב-31 בדצמבר 1950, ונקבר בבית הקברות של אוטומווה.
דניאל סמית' היה מודד, פטריוט אמריקאי במלחמת העצמאות, אשר כיהן פעמיים כחבר הסנאט של ארצות הברית מטנסי.
סמית' נולד ב-29 באוקטובר 1748 במחוז סטפורד, מושבת וירג'יניה, והיה בנם של הנרי סמית' ושרה אן קרוסבי.
הוא למד במכללת ויליאם ומרי בוויליאמסבורג, וירג'יניה.
בהיותו מודד, הוא עבר למחוז אוגוסטה, וירג'יניה, ושימש כסגן המודד של המחוז ב-1773. היו בבעלותו עבדים.
ב-10 ביוני של אותה שנה הוא התחתן בוושינגטון, וירג'יניה עם שרה מיצ'י (30 בינואר 1755 - 2 באפריל 1831), בתם של ג'ורג' ואליזבת (מיצ'י) מיצ'י.
כקצין מיליציה, הוא עזר להגן על גבול וירג'יניה במהלך מלחמת דנמור והמהפכה האמריקאית.
הוא הפך לשריף של מחוז אוגוסטה ב-1780 והוסמך לקולונל במיליציה, והשתתף בקרבות המאוחרים של מלחמת העצמאות, כולל קרבות בית המשפט של גילפורד וקינגס מאונטיין.
ב-5 באוקטובר 1781, סמית' מונה ל"עוזר סגן מודד" במחלקה הדרומית של הצבא היבשתי בפיקודו של תומאס האצ'ינס.
בתום המלחמה, סמית' עבר לאזור שנקרא כיום מחוז סאמנר, טנסי, כדי לתבוע את מענק הקרקע עבור שירותו הצבאי.
כמודד מחוז, הוא סקר את מה שהפך לאתר של העיר נאשוויל, טנסי.
הוא התבלט בענייני המקום ומונה לבריגדיר גנרל במיליציה.
הוא היה חבר בוועידת קרוליינה הצפונית משנת 1789 שהצביעה בעד אשרור חוקת ארצות הברית.
בשנת 1790, הנשיא ג'ורג' וושינגטון מינה אותו למזכיר (סגן ראשי) של הטריטוריה הדרום-מערבית.
סמית' היה חבר בוועידה שכתבה את חוקת מדינת טנסי משנת 1796, שנכנסה לתוקף עם הקמת המדינה ב-1 ביוני 1796. סמית' הכין את המפה הרשמית הראשונה של טנסי.
דניאל סאנדרס הוא רוכב אופנועים אוסטרלי, המתחרה בתחרויות ראלי רייד.
מנצח ראלי דקר 2025 בקטגוריית האופנועים.
סאנדרס החל את קריירת הספורט המוטורי שלו בגיל 13, השתתף במרוצי אנדורו ומוטוקרוס שונים ומאוחר יותר באליפויות מקומיות.
עד לעלייה לבוגרים, הוא היה מדורג בין 3 המובילים, אך לא הצליח לזכות במקום הראשון.
ב-2014 הוא ניצח באליפות אוסטרליה באנדורו עד גיל 19 וסיים באותה שנה במקום השישי באליפות אוסטרליה במרוצי שטח.
ב-2015, סאנדרס סיים במקום הרביעי באליפות אוסטרליה ובמקום השני בקטגוריית האנדורו 3 אחרי טובי פרייס.
באותה שנה, הוא זכה בגביע העולם לנוער של FIM עם נבחרת אוסטרליה, דורג ראשון בקטגוריית הצעירים ורביעי בדירוג הכולל במרוץ אנדורו ששת הימים הבין-לאומי.
בשנת 2018 ניצח את מרוץ ששת הימים בדירוג הכולל ואת מרוץ מדבר האטה, אירוע הראלי רייד השנתי הגדול באוסטרליה.
בשנת 2019 זכה באליפות אוסטרליה באנדורו.
בשנת 2020 סיים במקום האחד-עשר בראלי אנדלוסיה ובשנת 2021, סיים שלישי באבו דאבי דזרט צ'אלנג' ורביעי בראלי מרוקו וגם בראלי דרך המשי.
סאנדרס השתתף לראשונה בראלי דקר בשנת 2021 כרוכב פרטי על אופנוע של KTM.
הוא סיים רביעי בדירוג הכולל בקטגוריית האופנועים וזכה בתואר הרוכב הרוקי.
בעקבות ההצלחה הצטרף כרוכב בקבוצת המפעל של גאס גאס והתחרה עבורה בשלוש השנים הבאות.
בשנת 2022 ניצח שלושה מששת הסטייג'ים הראשונים במרוץ לפני שנאלץ לפרוש בעקבות תאונה בסטייג' השביעי.
שנה לאחר מכן הצליח לסיים את המרוץ במקום השביעי לאחר שסבל מהרעלת מזון במהלך התחרות.
ראלי דקר 2024 נפתח עם ניצחון בקטע הפרולוג, אבל הסתיים במקום השמיני בלבד בפער של כמעט שעה ורבע אחרי ריקי בראבק, המנצח.
שנה לאחר מכן ניצח את הפרולוג ואת שני הסטייג'ים הבאים בשביל לבסס את היתרון.
בהמשך המרוץ ניצח 2 סטייג'ים נוספים שומר על ההובלה לאורך כל ימי המרוץ עד שסיים כמנצח.
דניאל סונג'אטה קונדון הוא שחקן אמריקאי.
סונג'אטה נולד וגדל באוונסטון, אילינוי, פרבר מצפון לשיקגו.
הוא בנם המאומץ של ביל וקתרין קונדון, מוקדן במשטרה ועובדת זכויות אזרח.
הוא נקרא על שמו של מלך מנדינקה סונדיאטה קייטה, מייסד האימפריה של מאלי.
פירוש השם הוא "אריה רעב".
נאמר לו שאמו הביולוגית הייתה נערה לבנה שברחה מהבית ואביו היה אפרו-אמריקאי.
הוא סיים את לימודיו בבית הספר התיכון מאונט כרמל בשיקגו, שם שיחק בלם בשתי קבוצות פוטבול באליפות המדינה.
לאחר שלמד באוניברסיטת פלורידה A&M, הוא קיבל תואר ראשון באמנויות מאוניברסיטת לואיזיאנה בלפאייט ותואר שני באמנויות יפות מתוכנית המשחק לתואר שני בבית הספר טיש לאמנויות באוניברסיטת ניו יורק.
בשנת 2003, הוא זכה בפרס עולם התיאטרון על הופעתו הפורצת בברודוויי כשחקן בייסבול הומוסקסואלי של ליגת העל, שיוצא לציבור במחזה עטור הפרסים "Take Me Out", שגם זיכה אותו במועמדויות לפרס טוני ולפרס דרמה דסק.
ב-2002 סונג'אטה שיחק בתפקיד של מלח בחופשה ב"סקס והעיר הגדולה".
הוא גילם את המשורר לנגסטון יוז בסרט "אח לאח" ב-2004 ואת ג'יימס הולט, מעצב אופנה, בסרט "השטן לובשת פראדה" ב-2006.
הוא כיכב בתור הכבאי פרנקו ריברה בתוכנית הטלוויזיה "Rescue Me" .
במהלך קיץ 2007, הוא גם כיכב במיני סדרה "The Bronx is Burning" בתור רג'י ג'קסון.
הוא הופיע כפעיל כוחות מיוחדים בסרטו של כריסטופר נולאן "עלייתו של האביר האפל" ב-2012.
בשנים 2010–2011, הוא שיחק את האח איליי בסדרת הטלוויזיה "האנטומיה של גריי" שם היה במערכת יחסים עם ד"ר מירנדה ביילי (צ'נדרה וילסון).
החל מ-2013, הוא שיחק את סוכן ה-FBI פול בריגס ב"גרייסלנד".
התוכנית בוטלה ב-2015 לאחר 3 עונות.
החל מ-2024 הוא מככב בסדרה "פוטנציאל גבוה" בדמות הראשית הבלש אדם קראדק, השותף של מורגן (קייטלין אולסון).
שנהסרטתפקידהערות1998הלילה השנים עשרולנטייןסרט טלוויזיה2001יום כל הקדושיםכריסטוף מרסיר2002באד קומפני קריו, סוכן CIA2004אח לאח לנגסטון יוזנואלמרקומלינדה ומלינדהבילי ווילר2006השטן לובשת פראדהג'יימס הולט2009אקסיות לכל הרוחותבראד9/11 ההבדל הקטןהמספר2010At Riskהבלש ווין גארנוסרט טלוויזיהThe Frontהבלש ווין גארנוWeaknessאלכסנדרו2012הכל בשביל הכסף ריינג'ראבודה פאורסGeneration Um...
צ'ארלסעלייתו של האביר האפלקפטן ג'ונס2014Lullaby קצין רמירז2017Small Town Crime הבלש וויטמן2021Christmas...Again?!מייק קלייבורןסרט טלוויזיה
שנהמחזהתפקידהערות1998הלילה השנים עשרולנטיין2003Take Me Outדארן למינגפרס עולם התיאטרון מועמד -
פרס טוני לביצוע הטוב ביותר של שחקן מצטיין במחזה מועמד
פרס דרמה דסק עבור שחקן מעולה במחזהפרס דרמה דסק לשחקן מעולה במחזה2007סיראנו דה ברז'ראקכריסטיאן דה נווילט2013מקבת'מקדוף2014The Country Houseמייקל אסטור2018ז'אן ד'ארקדנואיס, ממזר של אורלינס
שנה פרסים קטגוריה עבור תוצאה 2005 פרס סטלייט פרס לווין לקאסט הטוב ביותר - סדרת טלוויזיה "תציל אותי" 2008 פרס NAACP Image פרס תדמית NAACP לשחקן מצטיין בסרט טלוויזיה, מיני סדרה או ספיישל דרמטי "הברונקס בוער"
"דניאל סלומון" הוא אלבום הבכורה של המוזיקאי והזמר הישראלי דניאל סלומון.
האלבום יצא לאור בשנת 2002 על ידי חברת התקליטים "הד ארצי".
האלבום זכה להצלחה מסחרית וביקורתית, והיווה את פריצת הדרך של סלומון כסולן וכיוצר עצמאי לאחר פעילותו כפסנתרן ומעבד מוזיקלי.
לפני צאת האלבום, פעל דניאל סלומון בעיקר מאחורי הקלעים של תעשיית המוזיקה הישראלית, כפסנתרן, מעבד ומפיק מוזיקלי.
בשנת 1998 הכיר את אביב גפן והצטרף ללהקת הליווי שלו "התעויוט" כקלידן.
גפן היה הראשון ששמע את השירים של סלומון ותמך ברעיון להוציא אלבום.
האלבום הופק מוזיקלית על ידי סלומון עצמו והוא כולל 11 רצועות, בהן שירים שכתב והלחין סלומון, חלקם בשיתוף עם יוצרים נוספים.
האלבום מתאפיין בבלדות רכות, מלודיות עשירות ועיבודים עדינים, המשלבים אלמנטים של פופ, רוק ומוזיקה קלאסית.
האלבום עוסק בעיקר בשירי פרידה ומכיל אווירה עצובה וקודרת, סלומון ציין כי שאף ליצור אלבום שיספר את סיפורו האישי באותה תקופה.
השיר "עדיף" נכתב בעקבות פרידה קשה שעבר סלומון, והושפע גם מהמתח בישראל בעקבות עלייתו של אריק שרון להר הבית.
סלומון רצה ליצור שיר פרידה שיהיה גם מחזק, כמו "פרוזק".
אביב גפן שימש כמעבד המוזיקלי של השיר "לב זהב".
השיר "בא מכאב" נכתב כהצהרת זהות אישית מוזיקלית, בהשראת האלבום הראשון של "החברים של נטאשה" והפך לנפוץ מאוד בימי זיכרון ושואה.
האלבום התקבל בחום על ידי הקהל והמבקרים כאחד.
הוא זכה להשמעות רבות בתחנות הרדיו, ושירים מתוכו הפכו ללהיטים, כמו "עדיף" ו"בא מכאב".
האלבום נחשב לאחת ההצלחות הבולטות של אותה שנה במוזיקה הישראלית.
דניאל "דניה" אהרון נרודיצקי היה שחמטאי בדרגת רב-אמן, מחבר ספרי שחמט, שדרן ופרשן שחמט יהודי-אמריקאי.
נפטר במפתיע בגיל 29. הצטיין במיוחד בתחרויות שחמט מהיר ובקצבים של קליע ובליץ.
דניאל נרודיצקי נולד בסן מטאו שבקליפורניה.
הוריו היו מהגרים יהודים מברית המועצות לשעבר.
אביו, ולדימיר, היגר מאוקראינה ואימו, לנה, הגיעה מאזרבייג'ן.
נרודיצקי למד בגיל שש שחמט מאביו.
הוא למד בתיכון קריטל ספרינגס אפלנדס בהילסבורו שבקליפורניה.
הוא היה בוגר תואר ראשון בהיסטוריה באוניברסיטת סטנפורד (סיים ב-2019).
נרודיצקי זכה באליפות השחמט עד גיל 12 של צפון קליפורניה בשנת 2007, והיה השחקן הצעיר ביותר שעשה זאת אי פעם.
בשנת 2007, נרודיצקי זכה באליפות העולם לנוער עד גיל 12 עם 9.5/11, תוך שהוא משתווה לאיליה ניז'ניק וזוכה במדליית הזהב לאחר שובר שוויון.
באליפות ארצות הברית הפתוחה ב-2010, נרודיצקי השיג 7.5/9 וחלק את המקום השני עם אלכסנדר שבאלוב, ורוז'אן אקוביאן וחוליו סאדורה, אחרי אלחנדרו רמירז.
תוצאה זו זיכתה אותו בכרטיס כניסה לאליפות ארצות הברית ב-2011, מכיוון שרמירז לא היה זכאי להתחרות.
נרודיצקי התחרה באליפות ארצות הברית לנוער ב-2011, 2012 ו-2013, וזכה במקום הראשון ב-2013 עם 6.5/9, לפני סמואל סוויאן ולוק הרמון-ולוטי.
הניצחון ב-2013 הכניס אותו לאליפות ארצות הברית ב-2014.
נרודיצקי זכה בציון ראשון לדרגת רב-אמן באליפות בנאסק הפתוחה ביולי 2011. הוא זכה בציון השני לדרגת רב-אמן באליפות פילדלפיה הפתוחה 2013, כשסיים במקום הראשון עם פידל קוראלס חימנז.
הוא זכה בציון האחרון לדרגת רב-אמן באליפות בנאסק הפתוחה 2013. נרודיצקי זכה רשמית בתואר רב-אמן בסוף 2013, בגיל 18.
בשנת 2014, נרודיצקי זכה במלגת השחמט סמפורד.
מאוחר יותר באותה שנה, הוא סיים במקום החמישי באליפות "מיליונר השחמט" הפתוחה בלאס וגאס.
בשנת 2015, נרודיצקי ייצג את ארצות הברית באליפות העולם לקבוצות, שם השיג 4.0/7, כשהוא מנצח את דמיטרי ג'קובנקו ויבגני פוסטני, אך הפסיד להראנט מלקומיאן.
הוא סיים עם רמת ביצוע (פרפומנס) של 2701.
נרודיצקי התחרה באליפויות ארצות הברית בשנים 2011, 2014, 2015, 2017 ו-2021. באליפות ארצות הברית בשנת 2021, הוא ניצח את פביאנו קרואנה, שדורג במקום השני בעולם.
בשנת 2019, נרודיצקי חלק את המקום הראשון באליפות ארצות הברית למאסטרס.
הוא דורג לעיתים קרובות בראש טבלאות המובילים של שני האתרים ב-Blitz וב-Bullet.
דירוג השיא שלו ב-Bullet ב-Chess.com הוא 3553, ודירוג השיא שלו ב-Bullet ב-Lichess הוא 3326.
בדצמבר 2024, נרודיצקי סיים במקום הראשון בחלק השווייצרי של אליפות העולם בשחמט בזק 2024 עם ציון של 9.5/13 ודירוג ביצועים של 2749, וסיים במקום ה-9 בשובר שוויון אך לא הצליח להתקדם לשלב הנוקאאוט של 8 שחקנים.
באוגוסט 2025 נרודיצקי זכה באליפות ארצות הברית הלאומית בשחמט בזק עם ציון של 14/14. ב-4.10.2025 זכה בפעם ה-32 בתחרות Bullet Brawl Title, זכייה בגמר מלכי הארנה, זכייה בתחרות ה-13 ב-Titled Tuesday.
דניאל נרודיצקי – היקארו נקמורה 2019.03.13
דניאל נרודיצקי – היקארו נקמורה 2020.12.20
דניאל נרודיצקי – היקארו נקמורה 2023.07.19
פביאנו קרואנה – דניאל נרודיצקי 2021.10.11
פראגנאננדה ראמשבאבו – דניאל נרודיצקי 2020.12.19
נרודיצקי פרסם את הספרים "שליטה בשחמט מיקומי" בשנת 2010, ואת "שליטה במשחקי קצה מורכבים" בשנת 2012. הוא כתב את The Practical Endgame, טור במגזין Chess Life, בין השנים 2014 ל-2020.
בשנת 2022, כתב נרודיצקי סדרה של 19 טורים הכוללים חידות שחמט המבוססות על משחקים היסטוריים עבור הניו יורק טיימס.
ב-2020 עבר נרודיצקי להתגורר בשארלוט שבצפון קרוליינה ומאז הוא שימש כרב-אמן הבית של מרכז השחמט של שארלוט.
נרודיצקי היה יוצר תוכן פעיל ביוטיוב ובטוויץ', שם היו לו מעל 473,000 מנויים ו-339,000 עוקבים, בהתאמה.
בשנת 2025 הוא אימן את עלי רזא פירוזג'א לקראת התחרות השווייצרית הגדולה של פיד"ה.
נרודיצקי נפטר במפתיע ב-19 באוקטובר 2025 בגיל 29. הוא נמצא מת בספה בביתו על ידי מייסד מרכז השחמט בשארלוט ורב-אמן אולכסנדר בורטניק (עמיתו ממרכז השחמט) שבאו לבדוק לשלומו.
מרכז השחמט של שארלוט פרסם את דבר מותו יממה לאחר מכן.
סיבת המוות לא פורסמה בתחילה.
בינואר 2026, פורסם דו"ח הנתיחה שלאחר המוות ובו צוין כי מותו של נרודיצקי היה ארעי, כתוצאה מהפרעת קצב בעקבות סרקואידוזיס לא מאובחן.
בנוסף, למרות הימצאות מתאמפטמין וקראטום בגופו, הכמויות התבררו כלא-קטלניות וצוינו רק כגורם תורם.
דמויות מפתח רבות מעולם השחמט הספידו את נרודיצקי, ביניהם: המדורג שני בעולם רב-אמן היקארו נקמורה, רב-אמן אולכסנדר בורטניק, האמן הבין-לאומי ויוצר התוכן לוי רוזמן, אלוף העולם לשעבר גארי קספרוב ועוד.
אישים שונים טענו כי מותו היה תוצאה של התדרדרות נפשית בעקבות האשמות שהשמיע נגדו ולדימיר קראמניק, לפיהן נרודיצקי השתמש בסיוע של תוכנת מחשב במהלך משחקים מקוונים.
קראמניק מעולם לא הציג הוכחות לטענותיו.
דניאל סטרג'ן היה רופא, בנקאי ופוליטיקאי אמריקאי, חבר המפלגה הדמוקרטית.
הוא כיהן בשני בתי המחוקקים של מדינת פנסילבניה וייצג את המדינה בסנאט של ארצות הברית.
דניאל סטרג'ן נולד ב-27 באוקטובר 1789 בעיירה מאונט פלזנט שבפנסילבניה.
בשנת 1804 עבר עם הוריו לפיטסבורג, פנסילבניה.
הוא למד בקולג' ג'פרסון בקנונסבורג שבפנסילבניה ובקולג' לרפואה על שם ג'פרסון בפילדלפיה.
סטרג'ן עסק ברפואה ביוניונטאון שבפנסילבניה עד שמונה בשנת 1813 לתפקיד חוקר מקרי המוות של המחוז.
הוא כיהן בבית הנבחרים של פנסילבניה בשנים 1818–1824, ולאחר מכן כחבר הסנאט של פנסילבניה מטעם המחוז ה-19 בשנים 1825–1830. בשנתיים האחרונות לכהונתו בסנאט המדינתי שימש כנשיא הסנאט.
לאחר מכן כיהן כמבקר הכללי של מדינת פנסילבניה בשנים 1830–1836.